

GODIŠNJE IZVJEŠĆE

O PROVEDBI PROVEDBENOG PROGRAMA

OD 1. SIJEČNJA 2023. DO 31. PROSINCA 2023. GODINE

OPĆINA OKUČANI

18. ožujka 2024. godine

SADRŽAJ:

1. PREGLED STANJA U OPĆINI OKUČANI…………………………………….2
2. IZVJEŠĆE O NAPRETKU MJERA……………………………………………..3
   1. Analiza statusa provedbe………………………………………………..3
   2. Podaci o proračunskim sredstvima……………………………………..4
   3. Zaključak o ostvarenom napretku u provedbi mjera…………………..5
   4. Preporuke za otklanjanje prepreka u postignuću ključnih točaka ostvarenja…………………………………………………………………5
3. DOPRINOS OSTVARENJU CILJEVA JAVNIH POLITIKA………………….6
4. PREGLED STANJA U OPĆINI OKUČANI

Zakonom o sustavu strateškog planiranja i upravljanja razvojem Republike Hrvatske („Narodne novine“ broj 123/17 i 151/22) uređen je sustav strateškog planiranja u Republici Hrvatskoj na svim razinama upravljanja (nacionalnoj, regionalnoj i lokalnoj razini) te način pripreme, izrade, provedbe, izvješćivanja, praćenja provedbe i učinaka te vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave.

U skladu s navedenim, Provedbeni program Općine Okučani za razdoblje 2021.-2025. predstavlja kratkoročni strateški akt kojim će se definirati ciljevi, prioriteti i mjere te razvojni projekti Općine Okučani.

Godišnje izvješće o provedbi provedbenog programa jedinice lokalne samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata koje Općina Okučani podnosi regionalnom koordinatoru i Koordinacijskom tijelu za razdoblje provedbe od 1. siječnja 2023. do 31. prosinca 2023. godine (izvještajno razdoblje).

Općina Okučani je krajem rujna 2021. godine donijela Provedbeni program za mandatno razdoblje 2021. do 2025. godine. Provedbeni program je kratkoročni akt strateškog planiranja od nacionalnog značaja koji opisuje viziju, misiju, izazove i razvojne potrebe koje proizlaze iz djelokruga rada Općine Okučani.

Provedbenim programom Općine Okučani za mandatno razdoblje 2021. do 2025. godine definirana je vizija Općine Okučani koja glasi: „Općina Okučani su značajno prometno, cestovno i željezničko prometno čvorište bogato poljoprivrednim i gospodarskim djelatnostima, očuvanom tradicijom i bogatom kulturnom baštinom te specifičnim oblicima turizma.“

Prioriteti i mjere Općine Okučani u razdoblju 2021.-2025. godine su:

1. Unaprjeđenje rada lokalne uprave
2. Poboljšanje i unaprjeđenje kvalitete života lokalnog stanovništva i zajednice
3. Izgradnja i modernizacija objekata i uređaja komunalne infrastrukture
4. Ulaganje u socijalnu i kulturnu uključenost stanovništva te razvoj turizma
5. Zaštita i očuvanje okoliša

Tijekom izvještajnog razdoblja Općina Okučani se susrela s izazovima i posljedicama elementarne nepogode, povećanjem troškova poslovanja, ali je ostvarila dobre rezultate.

1. IZVJEŠĆE O NAPRETKU MJERA
   1. Analiza statusa provedbe

U Provedbenom programu Općine Okučani za mandatno razdoblje 2021.- 2025. godine pretpostavljena je provedba 18 mjera.

Tablica: status provedbe mjere iz upravnog područja Općine Okučani za 2023. godinu

|  |  |  |
| --- | --- | --- |
| Redni broj mjere | Naziv mjere | Status provedbe mjere |
| 1. | Aktivnosti vezane za redovnu djelatnost izvršnog tijela, predstavničkih tijela i upravnih tijela samoupravne jedinice | Provedeno |
| 2. | Jačanje kompetencija i unaprjeđenje sustava lokalne uprave | Provedeno |
| 3. | Poticanje razvoja gospodarstva, poljoprivrede te malog i srednjeg poduzetništva | Provedeno |
| 4. | Aktivnosti vezane za odgoj i obrazovanje | Provedeno |
| 5. | Pružanje socijalne zaštite i unaprjeđenje kvalitete života građana | Provedeno |
| 6. | Aktivnosti vezane za zaštitu i unaprjeđenje zdravlja građana | Provedeno |
| 7. | Aktivnosti vezane za pružanje vatrogasne i civilne zaštite | Provedeno |
| 8. | Poticanje razvoja sporta i rekreacije | Provedeno |
| 9. | Rekonstrukcija, izgradnja i investicijsko održavanje komunalnih objekata i opreme | Provedeno |
| 10. | Aktivnosti vezane za izgradnju i održavanje komunalne infrastrukture-prometnice | Provedeno |
| 11. | Održavanje javnih površina | Provedeno |
| 12. | Izgradnja i održavanje energetske infrastrukture | U tijeku |
| 13. | Razvoj i uspostavljanje održivog sustava vodoopskrbe i odvodnje | U tijeku |
| 14. | Promicanje kulture i kulturnih sadržaja | Provedeno |
| 15. | Uređenje i opremanje s ciljem unaprjeđivanja uvjeta za život u naseljima | U tijeku |
| 16. | Aktivnosti vezane za prostorno planiranje | U tijeku |
| 17. | Ulaganje u razvoj turizma | U tijeku |
| 18. | Uspostava cjelovitog sustava za održivo gospodarenje otpadom | U tijeku |

* 1. Podaci o proračunskim sredstvima

Provedbeni program Općine Okučani za mandatno razdoblje 2021. do 2025. godine povezan je s Programima u Proračunu Općine Okučani i izvorom financiranja.

Tablica: prikaz utrošenih sredstava iz upravnog područja Općine Okučani za 2023.

|  |  |
| --- | --- |
| Naziv mjere | Iznos utrošenih proračunskih sredstava |
| Aktivnosti vezane za redovnu djelatnost izvršnog tijela, predstavničkih tijela i upravnih tijela samoupravne jedinice | 147.825,56 € |
| Jačanje kompetencija i unaprjeđenje sustava lokalne uprave | 21.602,00 € |
| Poticanje razvoja gospodarstva, poljoprivrede te malog i srednjeg poduzetništva | 20.972,52 € |
| Aktivnosti vezane za odgoj i obrazovanje | 87.971,59 € |
| Pružanje socijalne zaštite i unaprjeđenje kvalitete života građana | 70.250,51 € |
| Aktivnosti vezane za zaštitu i unaprjeđenje zdravlja građana | 30.977,97 € |
| Aktivnosti vezane za pružanje vatrogasne i civilne zaštite | 29.759,13 € |
| Poticanje razvoja sporta i rekreacije | 28.800,00 € |
| Rekonstrukcija, izgradnja i investicijsko održavanje komunalnih objekata i opreme | 27.848,98 € |
| Aktivnosti vezane za izgradnju i održavanje komunalne infrastrukture-prometnice | 81.245,43 € |
| Održavanje javnih površina | 28.095,93 € |
| Izgradnja i održavanje energetske infrastrukture | 10.021,75 € |
| Razvoj i uspostavljanje održivog sustava vodoopskrbe i odvodnje | 1.908,13 € |
| Promicanje kulture i kulturnih sadržaja | 39.434,75 € |
| Uređenje i opremanje s ciljem unaprjeđivanja uvjeta za život u naseljima | 29.344,38 € |
| Aktivnosti vezane za prostorno planiranje | 0,00 € |
| Ulaganje u razvoj turizma | 750,00 € |
| Uspostava cjelovitog sustava za održivo  gospodarenje otpadom | 7.570,08 € |

2.3. Zaključak o ostvarenom napretku u provedbi mjera

Napredak koji je ostvaren u provedbi mjera u upravnom području Općine Okučani uvjetovan je nizom okolnosti koje su utjecale na provedbu Provedbenog programa za mandatno razdoblje 2021. do 2025. godine kao što su okolnosti elementarne nepogode iz srpnja 2023. godine. Bez obzira na negativne okolnosti za većinu mjera ostvaren je napredak ključne aktivnosti ostvarenja navedenih mjera. U provedbenom programu rok provedbe mjera je četiri godine i većina mjera se provodi kontinuirano.

2.4. Preporuke za otklanjanje prepreka u postignuću ključnih točaka ostvarenja

U svrhu boljih postignuća ključnih točaka ostvarenja je apliciranje na bespovratna sredstva iz europskih fondova kao i nacionalnih fondova u što većem broju i pripremanje projektne dokumentacije u suradnji sa vanjskim suradnicima, CTR-om Brodsko-posavske županije i nadležnim ministarstvima.

U 2023. godine fokus rada Općine Okučani je stavljen na projekt izgradnje pješačko-biciklističke staze u ulici kardinala Alojzija Stepinca sa sadnjom drvoreda kao i izradu SECAPA, dovršetak izgradnje ceste za industrijsko-poslovnu zonu, rekonstrukciju ulice Sv. Vida, stavljanje solarnih ploča na zgradu vrtića kao i pripremu projektne dokumentacije za modernizaciju javne rasvjete

Izgradnja ceste za industrijsko-poslovnu zonu nije išla prema planu izvođača radova radi zastoja u radovima i nepredviđenim okolnostima izvođača radova. U budućnosti ćemo slati obavijesti o ne pridržavanju terminskog roka izvođenja radova u dogovoru sa nadzorom gradilišta.

1. DOPRINOS OSTVARENJU CILJEVA JAVNIH POLITIKA

Misija Općine Okučani glasi.“ Općinska uprava Općine Okučani obavljajući poslove iz samoupravnog djelokruga, na zakonit, učinkovit, ekonomičan i transparentan način nastoji osigurati uvjete za kvalitetan i ugodan život svojim građanima poticanjem održivog gospodarskog, prostornog i društvenog razvoja, kao i cjelokupnog razvoja zajednice.“

Unutar upravnog područja Općine Okučani ključni strateški dokument je Plan razvoja Brodsko-posavske županije za razdoblje 2021.-2027. godine koji je usklađen sa strateškim ciljevima Nacionalne razvojne strategije do 2030. godine (NRS 2030.)

1. Razvoj potpomognutih područja i ITU (13), (SC 3. Učinkovito i djelotvorno pravosuđe, javna uprava i upravljanje državnom imovinom )

Financiranje političkih stranaka, vijeća nacionalne manjine, ulaganje u računala za brži i učinkovitiji rad Jedinstvenog upravnog odjela Općine Okučani. Uvođenje digitalne pisarnice, izrađeni digitalni certifikati, ishodili dozvolu za pristup podacima iz javnih registara (OIB servis)

1. Razvoj kreativnog i inovativnog poduzetništva (1), (SC 1. Konkurentno i inovativno gospodarstvo )

Program poticanja obrtništva.

Analiza plodnosti tla u suradnji sa Brodsko-posavskom županijom

1. Razvoj znanosti i obrazovanja (3), (SC 2. Obrazovani i zaposleni ljudi )

Stipendije učenicima srednjih škola koji se školuju za deficitarna zanimanja te stipendije studentima, osigurana sredstva za redovan rad dječjeg vrtića Bljesak. Osigurana sredstva za prijevoz učenika kao i radni materijal za učenike osnovne škole.

1. Ulaganje u zdravstvenu i socijalnu skrb(6), (SC5. Zdrav, aktivan i kvalitetan život )

Socijalna skrb – program pomoć u kući starim, nemoćnima i bolesnima, jednokratne novčane pomoći socijalno ugroženim skupinama, pomoć za opremanje novorođene djece, pomoć pri kupnji prve nekretnine za mlade obitelji na području Općine Okučani. Isplaćene božićnice umirovljenicima koji imaju prebivalište na području općine Okučani. Kupnja 2 holter tlaka za ordinaciju obiteljske medicine u Okučanima i pomoć pri uređenju čekaonice na odjelu pedijatrije u Slavonskom Brodu.

1. Jačanje spremnosti na okolišne i sigurnosne izazove (14), (SC7. Sigurnost za stabilan razvoj )

Uklanjanje otpada odbačenog u okoliš na području Općine Okučani- sanacija divljeg odlagališta. Zbrinjavanje staklene ambalaže

1. Daljnji razvoj komunalne, prometne i društvene infrastrukture (11), (SC8. Ekološka i energetska tranzicija za klimatsku neutralnost )

Potpisan Ugovor za izgradnju pješačko biciklističke staze sa drvoredom kroz naselje Okučani Ulicom kardinala Alojzija Stepinca, započelo uređenje društvenog doma u Rogoljima, rade se radovi na Izgradnja prometnice s oborinskom odvodnjom i završena rekonstrukcija ulice SV. Vida. Izgrađena teretana na otvorenom.

1. Održivo korištenje prirodne i kulturne baštine za gospodarski rast i razvoj (4), (SC1. Konkurentno i inovativno gospodarstvo )

Program zaštite i očuvanja nepokretnih kulturnih dobara: Bijela stijena, Srednjovjekovni grad Bijela Stijena (arheološko nalazište). Dolazak školske djece u Okučane u suradnji sa MCDRVU kako bi čuli o VRO Bljesak

1. Intenzivno korištenje obnovljivih izvora energije i podizanje energetske učinkovitosti (10), (SC8. Ekološka i energetska tranzicija za klimatsku neutralnost)

Izrađen projekt za modernizaciju javne rasvjete. Izrađen i usvojen SECAP.

Postavljene solarne ploče na zgradu vrtića Bljesak.